# &konversation;i käsiraamat

Gary
R.
Cramblitt
garycramblitt@comcast.net
Marek
Laane

    bald@starman.ee

Tõlge eesti keelde
2003-2005
Gary R. Cramblitt
&FDLNotice;
2010-10-14
1.3

&konversation; on &kde; platvormi kasutajasõbralik &irc; klient.

KDE
extragear
Konversation
irc
interneti retranslatsioonivestlus
vestlus
side

## Sissejuhatus

&konversation; on &kde; platvormi &irc; klient. See pakub järgmisi võimalusi:

- SSL toetus.

- Kasutajasõbralik kaartidega liides.

- Kohandatavad kiirnupud sagedamini kasutatavatele käskudele.

- Automaatne taasühendumine ja taasliitumine.

- Failide saatmine ja saamine (DCC).

- Võimalus jälgida, millises olekus on teised kasutajad.

- Visuaalsed ja helilised märguanded paljudele sündmustele, näiteks sõnumitele, kus esineb sinu hüüdnimi või kui hüüdnimi, mis on sinu jälgitavate hüüdnimede nimekirjas, tuleb võrku või lahkub võrgust.

- Kohandatav sõnumite esiletõstmine hüüdnime või regulaaravaldise alusel.

- Võimalus hüüdnime automaatselt lõpetada.

- Kõigi &URL;-ide hankimine sõnumist ja nende salvestamine.

- Sõnumite esitamine ekraanil isegi rakenduse minimeerimisel.

- Võimalus panna hüüdnimesid ignoreeritavate nimekirja.

- Automaatne logimine ja logide haldamise võimalused.

- Ridade märkimine logifailides.

- Skriptide kasutamine.

- Põimimine &aadressiraamat;uga.

&konversation;i veebilehekülg on &konviwebsite;. Täpsemat teavet, näiteks Korduma Kippuvad Küsimused ja kasulikud näpunäited, leiab &konversation;i Wikist

&konversation;i arendajatega saab enamasti ühendust &irc; vahendusel irc.freenode.net kanalil #konversation.

## &konversation;i kasutamine

### Kui sa ei ole varem &irc;-d kasutanud...

Hästi lihtsalt öelduna on &irc; Interneti ametlike standarditega kindlaks määratud vestlusprotokoll, mis võib endale nõuda päris palju tunde sinu elust. &irc; kasutamiseks tuleb ühenduda serveriga ja seejärel kanaliga (see on umbes sama, mis jututuba) või siis alustada eravestlust.

Serveri ja kanaliga ühendumiseks ava &konversation;. Ilmub serverite nimekiri.

Serverite nimekiri Serverite nimekiri

Siin on kirjas seadistatud &irc; võrgud. &irc; võrk kujutab endast koostööd tegevate serverite kogumit. Sul tuleb võtta ühendust ainult ühe võrku kuuluva serveriga ning sa oled kohe ühendatud terve &irc; võrguga. Ühendumise järel võtab &konversation; automaatselt ühendust kõigi näidatud kanalitega. &konversation;i esmakordsel käivitamisel ootab sind juba ees `Freenode`'i võrk ja `#kde` kanal. Valimiseks klõpsa võrgule.

Siia klõpsates on võimalik määrata uus võrk, sealhulgas server, millega ühendus luuakse, ning kanalid, millega ühenduse loomise järel automaatselt liitutakse. Täpsemalt räägib sellest osa Uute võrkude, serverite ja automaatselt liituvate kanalite määramine.

Klõpsa siia valitud &irc; võrgu ja kanaliga ühendumiseks.

Kui klõpsad nupule Ühenda &konversation;i esmakordsel käivitamisel, näed järgmist teadet, mis ütleb, et sinu vaikimisi identiteet ei ole korrektselt määratud.

Kontrolli identiteeti Kontrolli identiteeti

&konversation; hangib esmakordsel käivitamisel info kasutaja kohta operatsioonisüsteemist ja täidab saadud infoga vaikimisi identiteedi. Kui operatsioonisüsteemi info kasutaja kohta pole täielik (puudub näiteks tegelik nimi), näed mainitud teadet. Probleemi lahendamiseks klõpsa nupule Muuda identiteeti... ja uuri lähemalt Identiteedi määramine.

Ilmub peaaken, mis näitab serverilt kliendile saadetavaid teateid (kui &konversation; serveriga ühendust ei saa, uuri osa Küsimused ja vastused). Kui serveri teated on üle ekraani jooksnud, liitub &konversation; valitud kanali või kanalitega.

Kanal. Kanal

Seda nimetatakse sisendreaks. Sõnumi saatmiseks kõigile kanalil viibijatele kirjuta siia ona sõnum ja vajuta klahvi &Enter;. Nagu kõigil teistelgi, ilmub sinu sõnum ülal pidevalt edasiliikuvasse kanaliaknasse. Igale sõnumile eelneb selle kirjutamise aeg ja kasutaja hüüdnimi.

Võimalik on liituda mitme serveri ja kanaliga. Iga server, kanal, kanalite nimekiri või üldse mis tahes ekraan saab omaette kaardi. Kõigi saadaolevate kanalite nägemiseks vaata saadaolevate kanalite nimekirja. Kanaliga ühinemiseks kirjuta sisendreale ``/join` #kanalinimi` (pane tähele, et `#` on kindlasti vajalik). Käsu ``/join`` asemel võib anda ka lühema ``/j``. Kanalilt lahkumiseks kirjuta ``/part``. Mõnele muule serverile või kanalile lülitumiseks klõpsa vastavat kaarti.

Seda nimetatakse hüüdnimede paneeliks. Siin on kirjas iga kanaliga ühinenud kasutaja hüüdnimi, kaasa arvatud sinu enda oma.

Need olid kõige olulisemad asjad. Kui soovid rohkem teada saada, loe edasi...

### Identiteedi määramine

Enne seda, kui hakkad regulaarselt &konversation;it kasutama, peaksid seadistustes kindlaks määrama, kuidas, kellena ja mismoodi sa võrgus esined.

Vali menüükäsk Seadistused Identiteedid . Ilmub dialoog Identiteedid. Dialoogi Identiteedid saab avada ka klõpsuga nupule Muuda võrku või Uus võrk dialoogis Võrgu lisamine.

Identiteedid (kaart Üldine) Identiteedid (kaart Üldine)

Klõpsa siia muudetava identiteedi valimiseks.

Nende nuppudega saab identiteeti lisada, duubeldada, ümber nimetada või eemaldada.

Kirjuta siia oma pärisnimi. &irc; ei ole mõeldud sinu varjamiseks sõprade või vaenlaste eest. Pea seda meeles, kui tekib kiusatus midagi kurja ette võtta. Võltsitud "pärisnimi" võib muidugi hoida sind eemal kõikvõimalikest sulle ebameeldivatest tegelastest, aga arvuti, mille taga sa töötad, on nagunii võimalik alati üles leida, nii et päris anonüümseks ei õnnestu sul nii või teisiti jääda.

Nuppudega Lisa ja Kustuta saab hüüdnimega vastavaid toiminguid ette võtta.

Kirjuta siia oma hüüdnimed. Hüüdnimi on nimi, mille all teised kasutajad sind näevad. Võid siin määrata just sellise nime, nagu soovid. Esimene märk peab olema täht, ülejäänud võivad olla tähed, numbrid või ka erimärgid `-[]\`_^{}|`.

Kuna hüüdnimi peab olema serveri ulatuses unikaalne, võib juhtuda, et server keeldub seda aktsepteerimast, kui kellelgi on juba samasugune hüüdnimi. Selleks oleks mõttekas lisada vastavatesse kastidesse alternatiivsed hüüdnimed. Kui server lükkab esimesena sisestatu tagasi, on valmis järgmine hüüdnimi, mida &konversation; sellisel juhul serverile saadab.

RFC 2812 kohaselt võib hüüdnimi olla maksimaalselt üheksamärgiline, kuid tegelikult on see serveri otsustada. Serveri maksimumi selgitamiseks võta serveriga ühendust. Serveri sõnumite kaardil otsi üles sõnum `[Support]`. See võib olla näiteks selline:

`[18:51] *Eisfuchs* [21:45] [Support] Eisfuchs MODES=4 MAXCHANNELS=20 NICKLEN=16 USERLEN=10 HOSTLEN=63 TOPICLEN=450 KICKLEN=450 CHANNELLEN=30 KEYLEN=23 CHANTYPES=# PREFIX=@+ CASEMAPPING=ascii CAPAB IRCD=dancer`

`NICKLEN` määrab antud juhul, kui pikk tohib olla hüüdnimi.

Nende nuppudega saab muuta hüüdnimede järjekorda. Kõigepealt üritatakse kasutada esimesena seisvat hüüdnime, seejärel teist ja nii edasi.

Kui oled oma hüüdnime &irc; võrgus registreerinud, sisesta ka teenus ja oma hüüdnime autentimisel kasutatav parool. Kui &konversation; ühendust loob, saadab rakendus automaatselt serverile ``/msg` teenus `IDENTIFY` parool`. Kui sa ei tea, mida see tähendab, jäta need sisestamata.

Klõpsa kaardile Eemalolek.

Identiteedid (kaart Eemalolek) Identiteedid (kaart Eemalolek)

Kirjuta hüüdnimi, mis osutab, et oled eemal. Kui annad käsu ``/away` sõnum` mis tahes kanalil, millega oled ühinenud antud identiteeti kasutades, asub tegevusse &konversation; ja sinu hüüdnimi asendatakse eemaloleku hüüdnimega. Ühtlasi saadetakse eemalolekusõnum kõigile kanalitele, millega oled antud identiteeti kasutades liitunud. `%s` asemele pannakse `sõnum`. Kui annad käsu ``/away``, muutub sinu hüüdnimi taas tavaliseks ja naasmissõnum saadetakse kõigile kanalitele, millega oled antud identiteeti kasutades liitunud.

Selle kasti märkimisel lisatakse kanali aknasse alati rõhtrida, kui annad käsu ``/away``. See tähistab kohta, kus sa eemale läksid. Teised &irc; kasutajad seda ei näe.

Selle kasti märkimisel saadab &konversation; automaatselt eemalolekusõnumi kõigile kanalitele, millega oled antud identiteeti kasutades liitunud. `%s` asemele pannakse `sõnum`. Kui annad käsu ``/away``, muutub sinu hüüdnimi taas tavaliseks ja naasmissõnum saadetakse kõigile kanalitele, millega oled antud identiteeti kasutades liitunud.

Paljud kasutajad peavad eemalolekusõnumeid päris häirivaks, seepärast kasuta seda võimalust ettevaatlikult ja ürita arvestada teiste &irc; kasutajate huvidega.

Klõpsa kaardile Muud.

Identiteedid (kaart Muud) Identiteedid (kaart Muud)

Siia saab sisestada käsu, mis täidetakse enne serveriga ühendumist. Kui kasutad antud identiteeti mitmes serveris, täidetakse käsk neis kõigis.

See mõjutab seda, millises kodeeringus saadetakse sinu kirjutatud märgid serverile. Samuti mõjutab see sõnumite näitamist. &konversation;i esmakordsel käivitamisel hangib rakendus kodeeringu operatsioonisüsteemist. Kui sul aga tekib raskusi teiste kasutajate sõnumite nägemisega, võiksid proovida kodeeringut vahetad.

Ühendumisel esitavad paljud serverid sinu arvutile IDENT-päringu. Kui sinu arvutis IDENT-serverit ei tööta, saadab &konversation; siinmääratud vastuse. Tühikud ei ole vastuses lubatud. Vaikimisi kasutatakse sinu eesnime.

Kui lahkud kanalilt, saadetakse kanalile siinmääratud sõnum.

Kui sind kanalilt välja visatakse (tavaliselt saab seda teha &irc; operaator), saadetakse see sõnum kanalile.

Klõpsa siia tehtud muudatuste rakendamiseks. Et kõik rakenduks, tuleb ühendus serveriga katkestada ja siis uuesti ühendust võtta. Lihtsaim viis selleks on väljuda &konversation;ist ja see uuesti käivitada.

### Uute võrkude, serverite ja automaatselt liituvate kanalite määramine

&konversation;i käivitamisel avatakse aken Serverite nimekiri. See avatakse ka menüükäsuga Fail Serverite nimekiri . Serverite nimekiri näitab gruppidesse jagatult sinu olemasolevaid &irc; võrke. &irc; võrk on koostööd tegevate serverite kogum. Võrgu mis tahes serveriga ühendudes saad ligipääsu kõigile võrgu kanalitele. &irc; võrgud on näiteks `Freenode` ja `Undernet`.

Serverite nimekiri Serverite nimekiri

Siin on kirjas sinu juba olemasolev võrk või võrgud, samuti identiteet, millega sa võrku ühendud, ning kanalid, millega ühendumisel automaatselt liitutakse. Kui oled määranud võrkudele grupi, näidatakse võrke grupis. Valimiseks klõpsa võrgu nimele.

Nupuga Uus saab lisada uue võrgu, nupuga Muuda muuta valitud võrku ning nupuga Kustuta eemaldada valitud võrgu.

Sellele nupule klõpsates luuakse ühendus valitud võrguga ja suletakse serverite nimekiri. Soovi korral võid valida ka mitu võrku, sellisel juhul luuakse ühendus nende kõigiga.

Klõps sellele nupule ei tähenda mitte tehtud muudatustest loobumist, vaid lihtsalt seda, et sa ei soovi hetkel ühegi võrguga ühenduda.

Klõpsuga nupule Uus ilmub dialoog Uus võrk.

Uus võrk Uus võrk

Siia tuleb kirjutada võrgu nimi. Serverite nimekirjas võib olla ka ühesuguse nimega võrke just nii palju, kui sa vaid soovid.

Vali olemasolev identiteet või klõpsa nupule Muuda, kui soovid lisada uue identiteedi või olemasolevat muuta. Identiteeti kasutatakse sinu tuvastamiseks ja sinu hüüdnime määramiseks ühenduse loomisel võrguga.

Lisavõimalus. See käsk saadetakse serverile pärast ühendumist. Näide: `/msg NickServ IDENTIFY konvirocks`. See näide käib freenode võrgu kohta, mis nõuab, et kasutaja ühendumisel oma hüüdnime parooli ja kasutajanimega registreeriks. `konvirocks` on parool hüüdnimele, mis on antud kaardil Vaikeidentiteet. Korraga võib anda ka mitu käsku, eraldades need semikooloniga.

Selle kasti märkimisel loob &konversation; automaatselt ühenduse antud võrguga &konversation;i käivitamisel.

See on võrgusolevate &irc; serverite nimekiri. Võrguga ühendumisel püüab &konversation; ühenduda nimekirjas kõige esimesena seisva serveriga. Kui see ei õnnestu, üritatakse ühenduda nimekirjas teisel kohal seisva serveriga, seejärel kolmandaga ja nii edasi. Määrata tuleb vähemalt üks server. Serveri saab valida selle nimele klõpsates.

Nupuga Lisa saab serveri lisada, nupuga Muuda valitud serverit muuta ning nupuga Kustuta valitud serveri eemaldada. Samuti saab muuta serverite järjekorda nimekirjas, mis muudab ka järjekorda, milles püütakse nendega ühendust luua.

Lisavõimalus. See on kanalite nimekiri, millega liitutakse automaatselt pärast seda, kui &konversation; on serveriga ühenduse loonud. Kui see tühjaks jätta, ei liituta automaatselt ühegi kanaliga.

Nupuga Lisa saab kanali lisada, nupuga Muuda valitud kanalit muuta ning nupuga Kustuta valitud kanali eemaldada. Muuta saab ka järjekorda, millega kanalitega liitutakse.

Püüa mitte seada ühe ja sama võrgu alla erinevate &irc; võrkude kanaleid. Ürita vältida ühe ja sama serveri lisamist erinevatesse võrkudesse. Vastasel juhul ei pruugi korralikult toimida &konversation;i koostöö sinu aadressiraamatuga ning võrgusviibijate jälgimine.

Klõpsuga nupule Lisa sektsioonis Serverid ilmub serveri lisamise dialoog.

Serveri lisamine Serveri lisamine

Serveri nimi või IP aadress. Serverite nimekirja haldab irchelp.org.

Sisesta port, mida on vaja serveriga ühendumiseks. Enamasti peaks sobima `6667`.

Kui server nõuab ühinemiseks parooli, anna see siin, muidu jäta tühjaks.

Selle märkimisel saab serveriga suhtlemiseks kasutada turvalise soklikihi (SSL) protokolli. See tagab sinu arvuti ja &irc; serveri suhtlemise privaatsuse. Selleks peab aga SSL protokolli toetama ka server. Kui server seda ei toeta, siin enamasti ei õnnestugi ühendust luua.

Klõpsuga nupule Lisa sektsioonis Automaatne liitumine kanalitega ilmub kanali lisamise dialoog.

Kanali lisamine Kanali lisamine

Kirjuta siia kanali nimi. Ära unusta selle ette lisamast märki `#`. Kui kanal nõuab liitumiseks parooli, anna ka see siin, vastasel juhul jäta vastav lahter tühjaks.

### Saadaolevate kanalite nimekiri

Saadaolevate kanalite nägemiseks vali menüükäsk Aken Kanalite nimekiri . Pärast hoiatusdialoogi luuakse uus kaart nimetusega Kanalite nimekiri.

Kanalite nimekirja kaart. Kanalite nimekirja kaart.

Sisesta siia filtristring.

Kanalite nimekirja saab kärpida, kui siin määrata sellel olevate kasutajate miinimum või maksimum. Piirang puudub tühistab vastava parameetri kasutamise.

Klõpsa siia serverist kanalite nimekirja tõmbamiseks ja filtri rakendamiseks.

Siin on näha kanalite nimekiri. Pane tähele, et kui sa ei kasuta regulaaravaldisi, näitab &konversation; kõiki kanaleid, mille nimi sisaldab sisestatud filtristringi. Kanali nimi ei pea ilmtingimata algama sisestatud filtristringiga.

Vali klõpsuga kanal, millega soovid liituda. Paremklõps kanali nimel näitab kõiki kanali teemas mainitud veebiaadresse.

Klõpsa siia kanaliga liitumiseks. Kanalile luuakse uus kaart.

Mõnikord on serveris "salajasi kanaleid", mida mõistagi kanalite nimekiri ei näita. Nendega saab siiski liituda, kui tead kanali täpset nime. Selleks kirjuta sisendreale ``/join` #kanalinimi` (`#` on kindlasti vajalik). Kanalile luuakse uus kaart. Kui liitud kanaliga ja hüüdnimede paneelil asetseb ainult sinu enda hüüdnimi, tähendab see, et antud kanalit ei olnud varem olemas. Server lõi selle ja sina oled sellel nüüd operaator. Sellisel juhul on usutavasti mõttekas kanal sulgeda, kirjutades käsu ``/part``.

### Peaakna tutvustus

Vaatame lähemalt, mida siis sisaldab peaaken. Alltoodud pildil on see näha avatud kanalikaardiga.

Peaaken. Peaaken

See kannab nimetust sisendrida. See on näha ainult siis, kui tegemist on kanalikaardiga. Sõnumi saatmiseks kõigile kanalil viibijatele kirjuta siia oma sõnum ja vajuta klahvi &Enter;. Nagu teiste, nii ka sinu sõnum ilmub üleval vastavalt sõnumite kirjutamisele pidevalt edasiliikuvasse aknasse. Igale sõnumile eelneb selle kirjutamise aeg ja kirjutaja hüüdnimi.

Teksti võib asetada ka lõikepuhvrist. Kui asetatud tekstis on enam kui üks rida (see tähendab, reavahetusi), ilmub dialoog. Redigeeri teksti, et see võtaks sulle meelepärase kuju ja klõpsa OK.

Kui asetatud tekst on pikem kui 256 sümbolit või sisaldab enam kui ühe rea, ilmub hoiatus, mis teatab, et pikad sõnumid võivad põhjustada ühenduse katkestusi ja üleujutusi. Sa võid muidugi ka sellisel juhul sõnumi teele saata, kuid see pole üldse eriti hea mõte, sest üleujutus ei meeldi kindlasti teistele kasutajatele ja pealegi võib server sinuga ühenduse katkestada. Märksa mõttekam oleks saata sõnum teele lühemate tükkidena.

Paljudel kanalitel on kombeks lisada konkreetsele kasutajale mõeldud sõnumi ette ka tema hüüdnimi. &konversation; pakub mugava võimaluse hüüdnimi automaatselt lõpetada. Alusta kirjutamist ja kui hüüdnime on juba paari tähe jagu kirja pandud, vajuta klahvi &Tab; >. &konversation; hoolitseb ise selle eest, et hüüdnimi saaks korrektselt lõpetatud ja ka koolon selle järele lisatud. Lõpetamisvõimaluse kohandamiseks vali menüükäsk Seadistused Konversationi seadistamine , ava ilmuvas dialoogis kaart Käitumine, seejärel Üldinening siis Lõpetamise režiim

Siia võib ka sisestada mõne &irc; käsu, kirjutades kõigepealt ``/`` ja seejärel mõne kehtiva &irc; käsu (vaata osa Sagedamini kasutatavad &irc; käsud). Mõne serveri korral võib anda käsu ``/help``, mis näitab saadaolevaid käske, või siis ``/help` käsk`, mis näitab abi konkreetse käsu kohta.

Liituda võib mitme serveri ja kanaliga. Iga server ja kanal saab peaaknas eraldi kaardi. Kõigi kanalite nimekirja saamise kohta vaata osa Saadaolevate kanalite nimekiri. Kanaliga liitumiseks anna sisendreal käsk ``/join` #kanalinimi` (`#` on kindlasti vajalik). Kanalilt lahkumiseks anna käsk ``/part``. Kaardid on näha ka siis, kui avad kanalite nimekirja, pead privaatvestlust, avad &URL; püüdja või ühe või rohkem konsooli. Teisele kaardile lülitumiseks klõpsa vastava kaardi tähisele või kasuta nende vahel liikumiseks hiireratast.

Kaartide kohandamiseks vali menüükäsk Seadistused Konversationi seadistamine, ava Identiteedid ja klõpsa Kaardid või ava Märguanded ja klõpsa Kaardid.

Need tulukesed (&led;) hakkavad vilkuma, kui kaardil juhtub midagi, mida sa veel näinud pole. &led; vilgub aeglasemalt, kui nägemata sõnumid on kõigest käsud `join`, `part`, `quit` või on kellegi hüüdnimi muutunud. Nad vilguvad aga kiiremini, kui tegemist on päris sõnumiga. Värvid tähendavad järgmist:

- Kanal

- Serveri sõnumid, kanalite nimekiri või &URL; püüdja.

- Konsool või DCC olek.

- Privaatsõnum (päring).

Klõpsa siia kaardi sulgemiseks. Kanali kaardi sulgemisega lahkud kanalilt. Serveri sõnumite kaardi sulgemisega lahkud kõigilt kanalitelt, millega olid liitunud, sulged kõik avatud päringud antud serveris ja katkestad ühenduse serveriga.

Sellele nupule klõpsates saad muuta oma hüüdnime. See on näha ainult siis, kui tegemist on kanalikaardiga. Nupu peitmiseks vali menüükäsk Seadistused Konversationi seadistamine , ava Liides ja seejärel Vestlusaken ning eemalda märge kastist Kasti näitamine oma hüüdnime muutmiseks.

Siin näeb kanali teemat. Hiirt teema kohal seisma jättes näeb seda täies pikkuses. Teemat saab muuta sellest vasakul asuvale nupule klõpsates. Kanali teema peitmiseks vali menüükäsk Seadistused Konversationi seadistamine , ava Liides ja seejärel Vestlusaken ning eemalda märge kastist Kanali teema näitamine.

Need nupud näitavad kanalirežiimide parajasti kehtivat olekut. Kui režiim kehtib, on nupp alla vajutatud. Kui sul on vastavad õigused, võid kanali režiime muuta neile nuppudele või siis teemast vasakul asuvale nupule klõpsates. Kanalirežiimi nuppude peitmiseks vali menüükäsk Seadistused Konversationi seadistamine , ava Liides ja seejärel Vestlusaken ning eemalda märge kastist Kanalirežiimi nuppude näitamine.

Seda nimetatakse hüüdnimede paneeliks. Seda näidatakse alati, kui avatud on kanalikaart. Siin on kirjas iga kanaliga liitunud kasutaja hüüdnimi, kaasa arvatud sinu enda oma. Hiirt mõne hüüdnime kohale viies näeb antud kasutaja kohta lisainfot. Seda, millist ikooni näidatakse hüüdnimede juures, saab muuta hüüdnimede ikooniteemat vahetades. Täpsemalt räägib sellest osa Hüüdnimeteemade seadistamine. Vaikimisi teema korral, mida näeb siinsel pildi, kasutatakse järgmisi ikoone:

- tavaline kasutaja

- häälega kasutaja, kes võib kõnelda modereeritaval kanalil.

- kanali pooloperaator

- kanali operaator

- kanali omanik

- kanali administraator

Kui kasutaja on eemal, näidatakse ikooni nurgas väikest kella.

Kui valida mõni hüüdnimi ja klõpsata sellel &HPN;ga, ilmub kontekstimenüü operatsioonidega, mida antud hüüdnime puhul on võimalik ette võtta. Näiteks on võimalik saata fail hüüdnimele. Samuti saab nii luua seose hüüdnime ja sinu aadressiraamatus oleva kontakti vahel.

Hüüdnimede paneeli peitmiseks vali menüükäsk Seadistused Hüüdnimede nimekirja näitamine .

Need on niinimetatud kiirnupud. Vaikimisi neid ei näidata. Sellest, kuidas neid näha, räägib Kiirnuppude seadistamine. Sul on võimalik kõiki nendega seotud käske omatahtsi määrata.

Märkus: sul on võimalik määrata, kuidas näidatakse kanali- ja päringuakendes üle ekraani kerivaid sõnumeid. Sa võid näiteks muuta sõnumite värvi, lasta esitada heli teatud stringi sisaldava sõnumi saabumisel või lasta automaatselt teatud sõnumitele vastata. Täpsemalt räägib sellest osa Sõnumite esiletõstmine.

Märkus: kanalinimede alguses seisab mõnikord `&`, `&plus;` või `!`. Kanalinime esimene märk määrab selle tüübi (RFC 2811 kohaselt) järgmiselt:

- `#` -tavalised kanalid.

- `!` -tavalised kanalid.

- `&` - kohalikud kanalid, nendega saab ühineda ainult kanalit pakkuvast serverist (kõigi muude kanalitega saab liituda mis tahes serverist).

- `&plus;` - kanalid, mis ei toeta kanalirežiime. See tähendab, et sisse ei ole lülitatud ühtki režiimi, välja arvatud kanali lipp 't'.

Kanalinimed võivad olla kuni 200 sümbolit pikad ning sisaldada mis tahes sümboleid, välja arvatud tühik, koma ja Ctrl+G (^G või ASCII 7).

### Kiirühendumine

Võib juhtuda, et sul on soov ühineda serveriga ilma kogu uue serveri loomist serverite nimekirjas läbi tegemata.

Selleks vali menüükäsk Fail Kiirühendus . Ilmub dialoog Kiirühendus.

Kiirühenduse aken. Kiirühenduse aken

Sisesta serveri aadress kasti Server, meelepärane hüüdnimi kasti Hüüdnimi ja klõpsa nupule Ühenda. Kui &konversation; on serveriga ühenduse loonud, anna kanaliga liitumiseks käsk ``/join` #kanalinimi`.

### Sagedamini kasutatavad &irc; käsud

Siin on ära toodud sagedamini kasutatavad &irc; käsud. Nende täieliku nimekirja annab RFC 2812, samuti leiab selle veebileheküljelt irchelp.org. Kui soovid näha käske, mida &konversation; spetsiaalselt kohtleb, vaata osa &konversation;i käsud.

``/help``

  Näitab kõiki antud serveris saadaolevaid käske. Kõik serverid seda käsku ei toeta.

``/help` käsk`

  Näitab abi `käsu` kohta. Kõik serverid seda käsku ei toeta.

``/join #kanal``

  Käsk `#kanal`iga liitumiseks. Kui kanalit ei ole olemas, see luuakse ja sa saad selle operaatoriks.

``/part``

  Käsk antud kanalilt lahkumiseks, sulgeb ka peaakna kaardi.

``/part` #kanal`

  Käsk `#kanal`ilt lahkumiseks, sulgeb peaakna kaardi. Sama, mis ``/leave``

``/me` sõnum`

  Saadab `sõnum`i kanalile, selle ette lisatakse sinu hüüdnimi. Kui näiteks hüüdnimi on `Tux`, siis kirjutades `/me joob parajasti teed`, ilmub sõnum Tux joob parajasti teed. Kui kasutajad ei ole just mingil põhjusel rakendanud filtrit teatud sõnumite mittenäitamiseks, peaksid seda nägema kõik kanalil viibijad. Tavaliselt kasutatakse selliseid sõnumeid mitteverbaalse info edastamiseks, näiteks enda tunnete edastamiseks või teatamiseks, mida parajasti tehakse. Kui lahkud aga mõneks ajaks arvuti juurest, kasuta käsku /away.

``/away` sõnum`

  Kui keegi püüab sulle privaatsõnumit saata või sind mõnele kanalile kutsuda, saab ta `sõnum`iga teada, et oled parajasti eemal.

``/away``

  Katkestab käsu `/away` sõnum kehtivuse.

``/query` hüüdnimi`

  Loob uue kaardi kasutajaga `hüüdnimi` privaatvestluse alustamiseks. Tavaliselt nimetatakse seda &irc;-s päringuks. Kõik, mida siin kirjutatakse, on näha ainult sulle ja sinu partnerile.

``/msg` hüüdnimi sõnum`

  Saadab `sõnum`i kasutajale, kelle hüüdnimi on määratud muutujaga `hüüdnimi`. Ainult `hüüdnimi` näeb seda sõnumit. Pikema vestluse jaoks kasuta käsku ``/query``.

``/invite` hüüdnimi`

  Kutsub kasutaja, kelle hüüdnimi on määratud muutujaga `hüüdnimi`, kanaliga liituma. See on eriti kasulik siis, kui kanaliga saabki liituda ainult kutse alusel.

### Privaatvestlused (päringud)

Privaatvestlus on vestlus, mida näed ainult sina ja sinu partner. &konversation; nimetab privaatvestlusi "päringuks". Selle alustamiseks kirjuta sisendreale ``/query` hüüdnimi`, kus hüüdnimi on selle kasutaja hüüdnimi, kellega soovid vestlust alustada. Võimalik on ka leida kasutaja hüüdnimi hüüdnimede paneelil, klõpsata sellel &HPNga; ja valida Ava päring. Luuakse uus kaart. Anna seejärel endast teada juba sõnumit saates.

Päringud on nagu kanalid, ainult et sellel kanalil on võimalik tegutseda vaid sinul ja veel ühel isikul.

Päringu lõpetamiseks sulge lihtsalt kaart. Pane siiski tähele, et kui sinu partner saadab sulle veel sõnumeid, avatakse see kaart uuesti.

Kõigi päringute sulgemiseks vali menüükäsk Aken Sulge kõik avatud päringud või vajuta klahvi F11.

Kui keegi tahab sinuga privaatvestlust alustada, loob &konversation; uue kaardi, kus osaleb siis see kasutaja ja sina. Kui sa ei soovi vestelda, sulge kaart.

### Märguannete määramine

Märguanded on toimingud, mida &konversation; võtab ette teatud sündmuste toimumisel. Oletame, et &konversation; töötab, kuid on minimeeritud või varjatud töölaual teiste avatud akende taha. Kui keegi soovib nüüd sinuga suhelda või mõni sinu sõber kanaliga liitub, oleks hea, kui sa sellest teada saaksid. Selleks ongi märguanded.

Märguannete seadistamiseks vali menüükäsk Seadistused Märguannete seadistamine . Ilmub dialoog Märguannete seadistused.

Märguannete seadistustedialoog. Märguannete seadistustedialoog

Klõpsa siia sündmuse valimiseks.

Märgi, millist tüüpi märguannet peaks kasutama, kui vastav sündmus toimub (Näidatakse tegumireal paneb ikooni tegumireal vastava sündmuse korral vilkuma).

Korda seda, valides uue sündmuse ja meelepärase märguande. Kui oled seadistanud kõik vajalikud märguanded, klõpsa nupule OK.

Kui oled märguanded paika pannud, saab neid kõiki lubada või keelata menüükäsuga Aken Märguannete lubamine .

Sa võid lasta ka endale märku anda, kui keegi mainib sinu hüüdnime oma sõnumis. kasutades selleks &konversation;i esiletõstmise võimalust.

### Võrgusviibijate jälgimine

&konversation; võib sulle teada anda, kas sinu sõbrad on parajasti &irc; võrguga ühenduses või mitte.

Sa võid seostada hüüdnimed oma aadressiraamatu kirjetega. Sellisel juhul lisatakse aadressiraamatu kontaktile sinu sõbra hüüdnimi ja &irc; võrk, milles hüüdnimi parajasti tegutseb. &irc; võrk pannakse kirja seepärast, et hüüdnimi on konkreetses &irc; võrgus unikaalne. Üks ja sama hüüdnimi kahes erinevas &irc; võrgus ei pruugi olla sugugi üks ja sama isik, kuid üldjuhul on üks ja sama hüüdnimi ühe ja sama &irc; võrgu erinevates serverites just üks ja sama isik.

Seepärast ongi oluline kasutada sama võrku kõigi ühe ja sama &irc; võrgu serverite jaoks võrke, servereid ja automaatselt liituvaid kanaleid määrates.

Sa võid muidugi lasta jälgida ka sellist hüüdnime, keda sinu aadressiraamatus ei esine. Sellisel juhul on iga hüüdnimi seotud &irc; võrguga. Vaata täpsemalt allpool.

Hüüdnime jälgimiseks vali menüükäsk Aken Jälgitavad hüüdnimed võrgus. Ilmub dialoog Jälgitavad hüüdnimed võrgus.

Jälgitavad hüüdnimed võrgus. Jälgitavad hüüdnimed võrgus

Siin on kirjas sinu jälgimisnimekirjas olevad hüüdnimed, samuti sinu aadressiraamatu kirjetega seostatud hüüdnimed. Need on ära toodud nendega seotud &irc; võrkude all. Kui kirjas pole ühtegi hüüdnime, siis sa kas pole määranud ühtegi hüüdnime, mida jälgida, või tuleb sul veel hüüdnime jälgimise võimalsus aktiveerida (vaata allpool). Võrgusolevaid hüüdnimesid avades näed kanaleid, millega antud hüüdnimi on parajasti liitunud. Ikoonid kanalite ees on samad ikoonidega kanaliakende hüüdnimede paneelil.

Siin näeb hüüdnime kohta teadaolevat infot. Dialoogi Jälgitavad hüüdnimed võrgus esmakordsel avamisel on info üsna kesine. Iga 20 sekundi järel saadetakse serverile automaatselt käsk ``WHOIS`` kõigi hüüdnimede kohta, kelle kohta info puudub. Seda käsku korratakse seni, kuni kõigi hüüdnimede kohta on info olemas.

Nende nuppudega saab siduda hüüdnime kirjega aadressiraamatus, seose eemaldada või avada aadressiraamatu, et kontakti infot muuta. Vaata ka &aadressiraamat;u käsiraamatut, kus saad põhjalikumalt teada, kuidas ja mida aadressiraamatuga saab ette võtta.

Konkreetse hüüdnime jälgimiseks ava kasutajate nimekirjas kontekstimenüü, klõpsates &HPNga; vastaval hüüdnimel ning valides Lisa jälgitavate kasutajate hulka. Kui soovid lisada mitut kasutajat, vali menüükäsk Seadistused Konversationi seadistamine , ava Märguanded ja klõpsa Jälgitavad kasutajad. Avaneb kaart Jälgitavad kasutajad.

Jälgitavad hüüdnimed Jälgitavad hüüdnimed

Märgi see kastike kasutajate jälgimise sisselülitamiseks.

Kui soovid, et aken Jälgitavad hüüdnimed võrgus avataks automaatselt &konversation;i käivitamisel, märgi ära see kastike.

Siin on kirjas nende kasutajate hüüdnimed, keda soovid jälgida. Iga hüüdnimega on seotud &irc; võrk.

Nende nuppudega on võimalik hüüdnimi nimekirja lisada või sealt eemaldada.

Võimalus Jälgitavad hüüdnimed võrgus saadab perioodiliselt vastava päringu serverile. Siin saab määrata, kui sageli selline päring saadetakse. Ära anna vähemat väärtust kui 20 sekundit, sest see seab serverile muidu liiga ränga koormuse.

Ülalnäidatud aknas Jälgitavad hüüdnimed võrgus võib hüüdnimel topeltklõpsu tehes saata serverile päringu. Muutuja ``%u`` asendatakse hüüdnimga. Käsu lõpus peab olema ``%n``.

Klõpsa OK, kui iga soovitud hüüdnimi on nimekirja lisatud või sealt eemaldatud.

Märkus: kui avad akna Jälgitavad hüüdnimed võrgus, kulub veidi aega, enne kui iga vajalik hüüdnimi seal näha on, sest &konversation; peab kõigepealt serverilt andmed hankima. Tavaliselt oleks mõttekas aken Jälgitavad hüüdnimed võrgus üldse lahti jätta.

&konversation; näitab ka teadet kõigil kanalitel, kui kasutaja, kes on sinu jälgitavate hüüdnimede nimekirjas, serveriga liitub või lahkub. See sõnum näeb välja umbes selline:

`[17:52] [Märguanne] psn on võrgus (irc.kde.org).`

### Sõnumite esiletõstmine

Sul on võimalik määrata, kuidas näidatakse sõnumeid kanali- ja päringuaknas.

Esiletõstmise sisselülitamiseks vali menüükäsk Seadistused &konversation;i seadistamine. Ilmub dialoog Seadistused.

Esiletõstmiste dialoog. Esiletõstmiste dialoog

Klõpsa siia Esiletõstmiste dialoogi valimiseks.

Klõpsa siia uue elemendi lisamiseks esiletõstude nimekirja. Nimekirjas mõne elemendi valimisel saab seda allpool muuta.

Siia saab sisestada stringi mustri. Kõik saadud sõnumid, mille mingi osa vastab sellele mustrile, aktiveerivad sõnumi esiletõstmise.

Kui sõnumis leitakse muster, näidatakse kogu sõnumit siin valitud värviga.

Soovi korral võib &konversation; mustri esinemisel ka heli esitada. Klõpsa sellele nupule esitatava helifaili valimiseks. Testinupule klõpsates saad heli kuulda.

Kui soovid, et &konversation; saadaks mustri esinemisel automaatselt vastussõnumi, kirjuta selle tekst siia. Kasuta seda võimalust siiski ettevaatlikult, sest sellised sõnumid võivad pahandada teisi &irc; kasutajaid, eriti kui neid peaks sageli saadetama. Siin võib anda ka &irc; või &konversation;i käske.

Kui oled mõne esiletõstu jaoks määranud heli, saad kõik need keelata sellest kastist märget eemaldades.

Selle kasti märkimisel näidatakse juhul, kui keegi mainib sinu hüüdnime oma sõnumis, antud sõnum paremal valitavas värviga.

Tavaliselt ei tõsteta esile sõnumeid, mida sa ise kirjutad. Kui aga soovid lasta esile tõsta ka enda kirjutatud sõnumeid, märgi see kast ja vali paremal pool värv.

### Ekraaniesituse (&osd;) seadistamine

Ekraaniesitus (On Screen Display ehk &osd;) on &konversation;i unikaalne omadus. &osd; sisselülitamisel ilmuvad kanali sõnumid otse ekraanile ka siis, kui &konversation; on minimeeritud. Siin on näha &osd; tegevus. Sõnum ekraani ülemises vasakpoolses osas on pärit &konversation;ist, mis ise aga töötab süsteemsesse salve minimeerituna.

Ekraaniesituse näide Ekraaniesituse näide

&osd; sisselülitamiseks vali menüükäsk Seadistused &konversation;i seadistamine. Ilmub dialoog Seadistused.

Ekraaniesituse dialoog. Ekraaniesituse dialoog

Klõpsa siia elemendi Märguanne avamiseks.

Klõpsa siia OSD valimiseks.

Märgi see kastike &osd; sisselülitamiseks.

Klõpsa sellele nupule &osd; fondi valimiseks. Märkus: mitte kõik fondid ei sobi; kindlasti sobivad näiteks Luxi Sans 22 ja Impact 22.

Märgi siin kastid vastavalt sellele, millist laadi sõnumeid soovid ekraanile ilmumas näha.

Lohista OSD eelvaatlus vajalikku asukohta ja klõpsa siis nupule Rakenda.

### Värviliste sõnumite saatmine

Iga sõnumi võib saata ka värvilisena. Selleks hakka mis tahes kanali sisendreal sõnumit kirjutama. Klõpsa &irc; värvi lisamise nupp &irc; värvi lisamise nupule või vali menüükäsk Lisamine &irc; värv . Ilmub &irc; värvivalija.

&irc; värvivalija. &irc; värvivalija

Vali värv ja klõpsa nupule OK. Jätka sõnumi kirjutamist sisendireal. Kui soovid uuesti värvi muuta, klõpsa taas nupule &irc; värv. Vali mõni muu värv ja klõpsa nupule OK.

### Hüüdnimeteemade seadistamine

Sul on võimalik muuta ikoone, mida näidatakse kanalikaartidel hüüdnimede paneelil hüüdnimede juures. Hüüdnimeteema muutmiseks vali menüükäsk Seadistused Konversationi seadistamine . Ilmub dialoog Seadistused. Klõpsa kirjele Liides ja seejärel Hüüdnimeteemad, mis avab kaardi Hüüdnimeteemad.

Teemade dialoog. Teemade dialoog

Klõpsa siia hüüdnimeteema valimiseks.

Vali teema.

Teema valimisel näidatakse mõningaid näidisikoone.

Kui oled tõmmanud hüüdnimedeteema kusagilt mujalt, klõpsa selle paigaldamiseks.

### Kiirnuppude seadistamine

Kui valida peaaknas kanali kaart, ilmub nähtavale kaheksa kiirnuppu. Kiirnuppude näitamiseks vali menüükäsk Seadistused Konversationi seadistamine . Ilmub dialoog Seadistused. Vali Liides ja seejärel Vestlusaken, märgi ära kastike Kiirnuppude näitamine ja klõpsa OK.

Kiirnuppe võib oma maitse järgi seadistada, pannes nad sooritama &irc; mõningaid kõige sagedamini ettetulevaid käske. Kiirnuppude seadistamiseks vali menüükäsk Seadistused Konversationi seadistamine. Ilmub dialoog Seadistused. Klõpsa kirjele Liides ja seejärel Kiirnupud, mis avab kaardi Kiirnupud.

Kiirnupud Kiirnupud

Siin on kaheksa vaikimisi kiirnuppu. Muutmiseks klõpsa vajalikule kirjele või kasuta nimekirjast paremal asuvaid nuppe kiirnuppude lisamiseks või eemaldamiseks. Veerus Nupu nimi on nimi, mille all nupp on näha peaaknas. Püüa nimed võimalikult lühikesed hoida. Veerus Nupu toiming on toiming, mis sooritatakse, kui klõpsad kiirnupule. Toimingute määramisel saab näha ka vihjeid.

Muudatuste rakendamiseks klõpsa nupule OK.

Näide:

Nupu nimi: `Sõnum`

  Nupu toiming: `Msg %u` (siin tuleb jätta tühik `%u` järele)

Nupu kasutamiseks peaaknas vali hüüdnimi hüüdnimede paneelilt ja klõpsa siis nupule. Näed, et sisendreale ilmub `/MSG` , millele järgneb valitud hüüdnimi. Kirjuta nüüd sõnum, mida soovid antud isikule saata, ja vajuta klahvi &Enter;. Sõnum saadetakse valitud kasutajale ja seda sõnumit näebki peale sinu veel ainult tema.

### Failide saatmine ja saamine

&irc; võimaldab saata faile teistele võrgusviibivatele kasutajatele või neilt faile vastu võtta.

HOIATUS: ära kunagi ava sulle saadetud faili, kui seda ei ole saatnud usaldusväärne isik. Nii võidakse levitada ka viiruseid.

Faili saatmiseks mõnele kanalilviibijale vali &HPN;ga klõpsates soovitud isiku hüüdnimi hüüdnimede paneelil (peaaknas). Vali käsk Saada fail . Ilmuvas dialoogis saad valida, millist faili saata. Seejärel ilmub uus kaart DCC olek.

DCC oleku kaart DCC oleku kaart

Siin on näha vastuvõtja hüüdnimi ja faili nimi.

Veerg Olek näitab faili saatmise või vastuvõtmise olekut järgmiselt:

Ettevalmistamine

  Saabuva ülekande korral kontrollitakse taasalustamist vajavaid faile või ülekande saatmise korral hangitakse saadetavad andmed.

Ühendumine

  &konversation; püüab luua partneriga ühendust.

Saatmine

  &konversation; saadab faili.

Saamine

  &konversation; saab faili.

Tehtud

  Fail on edukalt edastatud.

Ootel

  Ülekanne ootab partneri nõusolekut või keeldumist.

Katkestatud

  Kas klõpsasid sina nupule Katkesta või katkestas partner edastuse.

Ebaõnnestus

  Tekkis tõrge, edastus ei õnnestunud.

Järjekorras

  Ülekanne ootab sinu nõusolekut või keeldumist.

Jätkamine

  Kui edastuse alates leitakse, et fail on juba kasutaja süsteemis olemas, päritakse kasutajalt: Fail on juba olemas. Kas jätkata edastust? See staatus annab märku, et kasutaja on edastust jätkanud.

Kui keegi soovib sulle faili saata, luuakse kaart DCC olek (kui seda juba olemas ei ole). Klõpsa selle nägemiseks kaardi DCC olek tähisel ja kui seejärel klõpsad faili vastuvõtmisega nõustumise nuppu, algabki edastus. Märkus: &konversation; on võimalik panna faile automaatselt vastu võtma. Vali selleks Seadistused Konversationi seadistamine . Ava Käitumine ja klõpsa DCC, mis avab kaardi DCC.

Kui sul on failide saatmise või saamisega probleeme, blokeerib võib-olla tulemüür või ruuter DCC porte. Vaata osa Küsimused ja vastused.

### Põimimine &aadressiraamat;uga.

Iga hüüdnimi on võimalik seostada &aadressiraamat;us leiduva kontaktiga. Kui oled seda teinud, näitab &konversation; hüüdnimede paneelil hüüdnime järel sulgudes ka tema tegelikku nime.

Et seostada hüüdnimi kontaktiga &aadressiraamat;us, klõpsa &HPNga; peaakna hüüdnimede paneelil vajaliku isiku hüüdnimel. Vali Keson , mis näitab infot, mille põhjal saad kindlaks teha kasutaja tegeliku nime. Nüüd tee &HPNga; veel kord klõps isiku hüüdnimel ja vali Aadressiraamatu seosed . Avaneb alammenüüd. Kui hüüdnimi ei ole veel seotud mõne kontaktiga, vali Loo uus kontakt . Ilmub dialoog Kontakti muutmine.

Kontakti muutmise dialoog. Kontakti muutmise dialoog.

Siin on hüüdnimi automaatselt ette antud. Kui tead isiku tegelikku nime, kustuta hüüdnimi ja kirjuta tegelik nimi asemele.

Pane tähele, et hüüdnimi ei ole siin näha. Selleks...

Klõpsa siia akna Kiirsuhtluse aadressi muutmine avamiseks.

IM aadresside aken. IM aadresside aken.

Vaata ka &aadressiraamat;u käsiraamatut, kus saad põhjalikumalt teada, kuidas ja mida &kde; aadressiraamatuga saab ette võtta.

Anna hüüdnime kohta kõikvõimalik lisainfo, mida soovid ja tead, ning klõpsa nupule OK. Seejärel näitab &konversation; hüüdnimede paneelil hüüdnime järel sulgudes ka isiku tegelikku nime. Tegelik nimi ilmub nähtavale ka siis, kui viia hiirekursor hüüdnime kohale.

Kui hüüdnimi on seostatud kontaktiga &aadressiraamat;us, võid teha hüüdnimede paneelil isiku hüüdnime peal klõpsu &HPNga; ning muuta seostatud kontakti, seostada hüüdnime mõne muu kontaktiga või seose kustutada.

Kui hüüdnimi on kontaktiga seostatud, aga kasutaja muudab oma hüüdnime ajal, mil sinul &konversation; töötab, muudetakse automaatselt seost ning uus hüüdnimi seostatakse kontaktiga, säilitades samas ka algse seose.

Kui seostada &irc; hüüdnimi kontaktiga &kopete;s, näeb seda seost ka &konversation;is ning vastupidi.

Märkus: hüüdnimede paneelil on võimalik ära märkida ka enam kui üks hüüdnimi, klõpsata neil &HPN;ga ja luua mitmikseosed.

### &URL;-i hankimine sõnumist

Igal kanalil edastavad kasutajad mõnikord huvipakkuvate veebilehekülgede või muude internetiressursside &URL;-e. Kui teed sellisel &URL;-il topeltklõpsu, käivitab &konversation; &URL;-iga seonduva rakenduse. Käivitatav rakendus sõltub &URL;-i &MIME; tüübist. Näiteks &URL;, mille alguses seisab http:, avab sinu vaikeveebilehitseja ja näitab veebilehekülge (sa võid ka määrata, millist veebilehitsejat kasutada). Kui &URL; sõnumite reas üle ekraani libiseb, võib olla üpris keeruline seda uuesti üles leida. &konversation; suudab aga sinu eest mugavalt vajalikud &URL;-id meeles pidada. Selleks vali menüükäsk Aken &url; püüdja . Luuakse uus kaart nimetusega &url; püüdja.

&url; püüdja. &url; püüdja.

See on &URL;-ide nimekiri, mis on esinenud alates &konversation;i käivitamisest. Veerus Saatja on selle isiku hüüdnimi, kes &URL;-i edastas, või kanali või serveri nimi, kuhu &URL; postitati (ei näidata &URL;-e, mis esinevad liitumis- ja lahkumisteadetes). Valimiseks klõpsa soovitud &URL;-il.

Klõpsa siia valitud &URL;-iga seonduva rakenduse käivitamiseks. Käivitatav rakendus sõltub antud &URL;-i &MIME; tüübist. Näiteks &URL;, mille alguses seisab http:, käivitab sinu vaikeveebilehitseja ja avab vastava veebilehekülje. Veebiviitade puhul on sul võimalik ka määrata, millist veebilehitsejat kasutada.

Klõpsa siia valitud &URL;-i kopeerimiseks &kde; lõikepuhvrisse.

Klõpsa siia valitud &URL;-i kustutamiseks nimekirjast.

Klõpsa siia &URL;-ide nimekirja salvestamiseks failina.

Klõpsa siia nimekirja puhastamiseks.

### Eelistatud veebilehitseja määramine

Kui klõpsad &konversation;is esile tõstetud &URL;-ile, avatakse see rakendusega, mida &kde; vaikimisi seostab antud &URL;-i &MIME; tüübiga. Näiteks klõps &URL;-ile, mille alguses seisab http, avab &konqueror;i ja näitab veebilehekülge. Sa võid siiski määrata mõne muu rakenduse kui &kde; vaikevalik, näiteks kasutada veebilehitsejat Firefox.

Muu veebilehitseja määramiseks vali menüükäsk Seadistused &konversation;i seadistamine. Ilmub dialoog Seadistused.

Kaart Üldine Kaart Üldine

Klõpsa siia kaardi Üldine avamiseks.

Klõpsa siia kinnitamaks, et soovid kasutada muud veebilehitsejat.

Kirjuta käsk, millega soovitud veebilehitseja käivitada. Kui klõpsad &URL;-ile, asendatakse `%u` &URL;-iga.

Märkus: veebilehitseja seadistused ei rakendu mailto: &URL;-idele. mailto: &URL;-id käivitavad alati &kde; vaikimisi e-posti rakenduse.

Klõpsa muudatuste rakendamiseks nupule Rakenda. Et kõik rakenduks, tuleb ühendus kõigi serverite ja kanalitega katkestada ja siis uuesti ühendust võtta. Lihtsaim viis selleks on väljuda &konversation;ist ja see uuesti käivitada.

### Kanali- ja päringulogide märkimine

Sul on võimalik lisada marker kanali ja päringu aknasse, mis aitab kiiresti vajaliku info üles leida. Selleks vali menüükäsk Lisamine Meelespidamisrida või kasuta kiirklahvi &Ctrl;R. See tekitab aknas teksti alla rea, mis kerib edasi koos ülejäänud tekstiga.

Kui soovid lisada meelespidamisrea kõigile kanalitele ja päringutele korraga, vali menüükäsk Seadistused Konversationi seadistamine , ava kaart Käitumine ja seejärel Vestlusaken ning märgi ära kast Käsitsi lisatud ridade näitamine kõigis vestlusakendes.

Seda, kuidas &konversation; lisab automaatselt meelespidamisrea, kui annad käsu ``/away` sõnum`, selgitab Identiteedi määramine.

### Logimine

Kui logimine on lubatud, peab &konversation; logi iga serveri, kanali ja privaatvestluse (päringu) seansi kohta. Kõik seansid salvestatakse kettal logifaili. Kui avad sama seansi uuesti, lisab &konversation; uued andmed logifaili lõppu.

Seansi taasavamisel loetakse eelmise seansi lõpust umbkaudu 1024 märki ning näidatakse ekraanil.

Seansi kestel liiguvad sõnumid üle ekraani ja kaovad silmist. Nende nägemiseks saad tagasi kerida. Lõpuks hakatakse siiski selleks, et mälu mitte liigselt kurnata, vanemaid sõnumeid kustutamata. See kannabki nime tagasikerimise limiit. Sõnumid, mis tagasikerimise limiidi tõttu ekraanilt kaovad, jäävad siiski alles logifaili - seda mõistagi juhul, kui logimine on sisse lülitatud.

Seansi logifaili nägemiseks klõpsa seansi kaardil, millega muudad antud seansi aktiivseks seansiks, ning vali menüükäsk Aken Ava logifail . Ilmub uus kaart, mis näitabki logifaili.

Logifail Logifail

Siin näeb logifaili sõnumeid. Vanemad teated on ülal, uusimad all.

Klõpsa sellele nupule logifaili salvestamiseks teise failina.

Klõpsa siia logifaili värskendamiseks. Logifaili vaatamise ajal ei lisata pärast faili avamist seanssi tekkinud sõnumeid automaatselt vaatesse. Selle nupuga saab neid aga näidata lasta.

Klõpsa siia logifaili vaate ning kettale salvestatud logifaili puhastamiseks.

Siin saab määrata logifaili maksimaalse suuruse. See hakkab kehtima ainult pärast seda avatud logikaartide kohta ja rakendub vaikeväärtusena &konversation;i taaskäivitamisel. Igal logifailil võib maksimaalne suurus olla teistest erinev.

Tagasikerimise limiiti saab muuta, kui valida menüükäsk Seadistused &konversation;i seadistamine ning ilmuvast dialoogist Käitumine ja Vestlusaken. Kui kastis Tagasikerimise limiit valida Piiramatu (s.t null), ei hakatagi ekraanil sõnumeid kustutama.

Logimise saab lubada või keelata ning selle valikuid määrata menüükäsuga Seadistused &konversation;i seadistamine ning ilmuvast dialoogist Käitumine ja Logimine valides.

### &konversation;i käsud

Allpool on toodud käsud, mida &konversation; iseseisvalt tõlgendab ja mis võivad erineda standardsetest &irc; käskudest. Nurksulgudes asuv osa ei ole kohustuslik. Püstkriipsuga (|) on eraldatud käsu erinevad vormid. Käsud, mida siin ei leitud, saadetakse serverile nii, nagu need sisestatakse.

``/me` sõnum`

  Saadab `sõnum`i kanalile, selle ette lisatakse sinu hüüdnimi. Kui näiteks hüüdnimi on `Tux`, siis kirjutades `/me joob parajasti teed`, ilmub sõnum Tux joob parajasti teed. Kui kasutajad ei ole just mingil põhjusel rakendanud filtrit teatud sõnumite mittenäitamiseks, peaksid seda nägema kõik kanalil viibijad. Tavaliselt kasutatakse selliseid sõnumeid mitteverbaalse info edastamiseks, näiteks enda tunnete edastamiseks või teatamiseks, mida parajasti tehakse. Kui lahkud aga mõneks ajaks arvuti juurest, kasuta käsku /away.

``/ame` sõnum`

  Nagu käsk ``/me``, ainult et sõnum saadetakse kõigile kanalitele ja päringutele, mis on avatud ükspuha millises serveris, millega &konversation; on ühendatud.

``/join` kanal [parool]`

  Ühineb `kanal`iga. Kui server seda lubab ja kanalit ei ole olemas, luuakse sellenimeline kanal ja sa saad selle operaatoriks. Kui kanal nõuab liitumiseks parooli, anna see pärast kanali nime (`parool`). Enamasti seisab kanalinime alguses `#`.

``/j` kanal [parool]`

  Sama, mis ``/join``.

``/part` [kanal] [põhjus]`

  Lahkub `kanal`ilt toodud `põhjus`el ja sulgeb vastava kanali kaardi. &konversation;i kanali või päringukaardil võib anda lihtsalt käsu ``/part``, mis sulgeb antud kanali või päringu vaikepõhjusega, mille saab määrata kindlaks seadistustedialoogis.

``/leave` [kanal] [põhjus]`

  Sama, mis ``/part``.

``/quit``

  Kanali, päringu või DCC kaardil antuna katkestab ühenduse vastava serveriga ja sulgeb kõik sellel serveril avatud kanali-, päringu- või DCC kaardid.

``/notice` hüüdnimi|kanal sõnum`

  Saadab `sõnum`i kasutajale, kelle hüüdnimi on määratud muutujaga `hüüdnimi` või kõigile antud `kanal`il. See võib välja näha näiteks selline (kanalikaardil):

  `[17:14] [Teade] Teate "Ma arvan, et ma saan aru" saatmine kanalile #konversation`

  Ja saajad näevad seda sellisena:

  `[17:15] [Teade] -Eisfuchs- Ma arvan, et ma saan aru`

``/query` hüüdnimi`

  Loob uue kaardi kasutajaga `hüüdnimi` privaatvestluse alustamiseks. Tavaliselt nimetatakse seda &irc;-s päringuks. Kõik, mida siin kirjutatakse, on näha ainult sulle ja sinu partnerile. Kui siin anda tühikutega eraldatult enam kui üks hüüdnimi, avatakse päringukaart iga hüüdnime tarbeks. Iga päringukaart ja seal kõneldav on nähtav ainult sulle ja konkreetsele partnerile.

``/msg` hüüdnimi|kanal` `sõnum`

  Saadab `sõnum`i kasutajale, kelle hüüdnimi on määratud muutujaga `hüüdnimi`, või kõigile kasutajatele `kanal`il. Erinevalt käsust ``/query`` ei avata uut kaarti. Kui `sõnum` algab käsuga ``/me`` , vormindatakse sõnum samamoodi, nagu käsu ``/me`` korral.

  Näited:

  `/msg Eisfuchs Mul läheks vaja veidi abi msg käsuga`

  `/msg #konversation Uus Konvi versioon on üleval!`

  `/msg Eisfuchs /me kompileerib parajasti käsiraamatut.`

``/smsg` hüüdnimi|kanal` `sõnum`

  Sama, mis ``/msg``, ainult et sõnumit sinu ekraanil ei näidata. See on mõttekas näiteks paroolide ja muu tundliku info varjamiseks ekraanil või logimise vältimiseks.

``/amsg` hüüdnimi|kanal` `sõnum`

  Sama, mis ``/msg``, ainult et sõnum saadetakse kõigile kanalitele ja päringutele kõigis serverites, millega &konversation; on ühendatud.

``/op` hüüdnimi`

  Kanalikaardil sisestatuna püüab anda kasutajale `hüüdnimi` kanali operaatori õigusi. See ei pruugi toimida, kui käsu andjal ei ole kanalil vastavaid õigusi (selleks peab ise olema eelnevalt kanali operaator). Soovi korral võib anda enam kui ühe hüüdnime, eraldajaks tühikud.

``/deop` hüüdnimi`

  Kanalikaardil sisestatuna võtab kasutajalt `hüüdnimi` kanali operaatori õigused. Soovi korral võib anda enam kui ühe hüüdnime, eraldajaks tühikud.

``/oper` [hüüdnimi]`

  Annab kasutajale, kelle hüüdnimi on määratud muutujaga `hüüdnimi` &irc;-Op ehk administraatori privileegid. See on võimalik ainult siis, kui hüüdnimi esineb serveri O: real. &irc; operaatoritel on õigus suvaline hüüdnimi kõrvaldada (``/kill``), ühendada serverid &irc; võrguga (``/connect``) ja veel palju muid õigusi. Kui jätta `hüüdnimi` sisestamata, püütakse &irc;-Op privileegid anda sulle endale. Nii või teisiti päritakse sinu käest igal juhul &irc;-Op kasutajanime ja parooli.

``/voice` hüüdnimi`

  Teatud kanalitel (lipuga +m) ei saa kasutajad sõnumeid saata, kui neil ei ole niinimetatud hääleprivileegi. Selle käsuga püütakse anda kasutajale `hüüdnimi` just selline õigus. Selle andmiseks peab olema kanali operaator. Enamasti pruugitakse seda siis, kui tegemist on modereeritava kanaliga.

``/unvoice` hüüdnimi`

  Võtab kasutajalt `hüüdnimi` kanalil hääleprivileegi.

``/topic` [kanal] [sõnum]`

  Püüab määrata `kanal`i teemaks `sõnum`i. Kanalikaardil sisestatuna võib `kanal`i ära jätta, sellisel juhul eeldatakse vaikimisi kaardil aktiivset kanalit. Kui ära jätta `sõnum`, näidatakse kanali parajasti kehtivat teemat. Kanali teema muutmine ei pruugi aga õnnestuda, kui sul selleks õigusi pole.

``/away` põhjus`

  Kui keegi püüab sulle privaatsõnumit saata või sind mõnele kanalile kutsuda, saab ta teada, et oled parajasti arvutist eemal toodud `põhjus`el. Oleku muutmiseks tagasi normaalseks anna käsk ``/away`` ilma põhjuseta.

``/aaway` põhjus`

  Sama, mis ``/away``, ainult et käsk saadetakse kõigile serveritele, millega &konversation; on ühendatud.

``/invite` hüüdnimi [kanal]`

  Kutsub kasutaja, kelle hüüdnimi on määratud muutujaga `hüüdnimi`, `kanal`iga liituma. See on eriti kasulik siis, kui kanaliga saabki liituda ainult kutse alusel. Kanalikaardil sisestatuna võib `kanal`i ära jätta.

``/exec` skript [parameetrid]`

  Käivitab &konversation;iga ühilduva skripti nimega `skript` ja annab sellele vajadusel `parameetrid`. Rohkem infot skriptide kasutamise ja kirjutamise kohta annab osa Skriptide kasutamine.

  Näited:

  `/exec kdeversion`

  Saadab kanalile sinu süsteemi &kde; ja &Qt; versiooni info.

  `/exec cmd uname -a`

  Saadab kanalile sinu &Linux; versiooni info (käsu uname -a väljundi).

``/notify` [hüüdnimi]`

  Lisab või eemaldab kasutaja `hüüdnimi` sinu loendist Jälgitavad hüüdnimed võrgus. Kui hüüdnimi on juba nimekirjas, eemaldatakse ta sealt, kui mitte, siis lisatakse. Kui `hüüdnimi` ära jätta, näidatakse nimekirja, kus on kirjas iga parajasti jälgitav hüüdnimi.

``/kick` hüüdnimi põhjus`

  Kanalikaardil sisestatuna püüab lüüa kasutaja, kelle hüüdnimi on määratud muutujaga `hüüdnimi`, kanalilt minema toodud `põhjus`el. Kui jätta `põhjus` andmata, kasutatakse vaikepõhjust, mida saab määrata seadistustedialoogis. Seda käsku saab kasutada ainult kanalikaardil.

``/ban` [`-host`|`-domain`| `-userhost`|`-userdomain`] [kanal] kasutaja|mask`

  Püüab pagendada `kasutaja` või `mask`i `kanal`ilt. Kanalikaardil sisestatuna võib `kanal`i ära jätta. Rohkem infot masinate, domeenide ja maskide kohta leiab veebist irchelp.org. Kanalilt parajasti pagendatute nimekirja näeb käsuga ``/mode` kanal `b``.

``/unban` [kanal] muster`

  Tühistab varasema kanalilt pagendamise. Kanalikaardil sisestatuna võib `kanal`i ära jätta.

``/ignore` [`-all`] hüüdnimi`

  `hüüdnimi` lisatakse sinu ignoreeritavate loendisse. Anda võib ka enam kui ühe hüüdnime, eraldajaks tühikud. Kanali sõnumeid ignoreeritavate loendis olevatelt kasutajatelt ei näidata. Lisaks sellele ignoreeritakse ``-all`` andmisel üldse igasuguseid kasutajalt pärit sõnumeid (päringud, teadaanded, &CTCP;, DCC, erandid).

``/quote` käsk`

  `käsk` saadetakse serverile.

``/say` sõnum`

  Kanalikaardil sisestatuna saadab `sõnum`i kanalile. Sama, mis `sõnum`i sisestamine kanali sisendreal. Mõttekas &irc; käskude saatmiseks, kui sa ei soovi käske käivitada. Kaks käsumärki üksteise järel (//) tähendavad samuti ``/say``. Seda kasutatakse ka skriptides sõnumite saatmiseks.

``/raw` [`open`|`close`]`

  Seab serveri logi toorrežiimi (`open`) või peatab selle (`close`). Kui antud pole ei `open` ega `close`, eeldatakse vaikimisi, et mõeldud oli `open`. Toorrežiimis näitab logi iga serverilt saadud sõnumit &irc; loomupärases vormingus.

``/konsole``

  Avab uue kaardi &kde; Konsooliga.

``/server` [url] [parool]`

  Võtab ühendust serveriga aadressil `url`. Kui `url` ära jätta, võetakse ühendust serveriga, mis on seotud kaardiga, millel käsk sisestati. See on kasulik taasühendumiseks serveriga, kui ühendus mingil põhjusel katkes. Kui server nõuab ühendumiseks parooli, anna see muutujaga `parool`. Kui server nõuab mingit muud porti kui vaikeport (6667), sisesta `url` kujul irc.kde.org:6665.

``/dcc` `SEND` hüüdnimi [failinimi]`

  Saadab faili `failinimi` kasutajale, kelle hüüdnimi on määratud muutujaga `hüüdnimi`. Kui `failinimi` ära jätta, ilmub dialoog, kus saab faili valida.

``/dcc``

  Avab kaardi DCC olek.

``/ctcp` hüüdnimi|kanal `ping``

  Saadab PING sõnumi kasutajale `hüüdnimi` või `kanal`ile. Sellest on abi selgitamisel, kas isikul, kellega vestled, on äkki suur võrguviivitus või kas see on sul endal (kui saata käsk kanalile).

``/ctcp` hüüdnimi|kanal sõnum`

  Saadab sõnumi kasutajale `hüüdnimi` või kõigile kasutajatele `kanal`il. Sama, mis ``/msg``, ainult et sõnum saadetakse &CTCP; protokolli kasutades. Vastus sellele oleneb teise poole kasutatavast &irc; klientprogrammist. Näiteks teise &konversation;i kasutajaga vesteldes tagastab `/ctcp Eisfuchs TIME` Eisfuchsi arvuti süsteemse aja, `/ctcp Eisfuchs VERSION` aga Eisfuchsi arvutis töötava &konversation;i versiooni.

### Skriptide kasutamine

&konversation; pakub mitu vahvat skripti, mida saab käivitada otse rakendusest. Skripti käivitamiseks kanali-, päringu-, DCC või serverikaardil anna käsk kujul

``/exec` skript [parameetrid]`

mis käivitab skripti nimega `skript`, edastades sellele (kui on määratud) `parameetrid`.

Kirjuta näiteks kanalikaardil käsk

`/exec kdeversion`

mis edastab kanalile sinu süsteemi &kde; ja &Qt; versiooni.

`/exec cmd uname -a`

käivitab skripti `cmd`, edastades sellele parameetri `uname -a`. See saadab kanalile sinu &Linux; versiooni.

Täpsemalt räägib koos &konversation;iga paigaldatud skriptidest skriptide ülevaade.

Kõigi saadaolevate skriptide nägemiseks anna Konsoolis järgmine käsk:

`ls `kde4-config --install data`/konversation/scripts`

Skripte võib ka ise kirja panna. Need on shelliskriptid ning neid võib kirjutada mis tahes shellikeeles, näiteks bash, perl või python. Kui &konversation; skripti käivitab, saadetakse skriptile kõigepealt kaks parameetrit:

- Serveri aadress.

- Kanali nimi.

Toome siin näite shelliskriptist (cmd).

    #!/bin/sh

    # Käivitab käsu ja saadab väljundi Konversationi.

    SERVER=$1;
    TARGET=$2;
    shift;shift;

    $@ | while read line; do qdbus org.kde.konversation /irc say $SERVER "$TARGET" "$@: $line"; done

Pane tähele, et skript kasutab &konversation;iga suhtlemisel qdbus'i. Käsk `say` sunnib väljundi kanalile tavalise sõnumina saatma. Millegi näitamiseks kaardil ilma seda teistele kasutajatele saatmata kasuta käsku `info`. Skriptide kirjutamisega aitab kindlasti paremini tutvuda näiteskriptide põhjalik uurimine.

Kui soovid enda loodud skripti käivitada, tuleb see sul paigadalda, kopeerides skripti kataloogi ``kde4-config --install data`/konversation/scripts` või ``kde4-config --localprefix`/share/apps/konversation/scripts`. Failile tuleb anda ka käivitamisõigused, näiteks käsuga `chmod a+x minuskript`.

### Skriptide ülevaade

Koos &konversation;iga paigaldatakse vaikimisi mõned skriptd, mille kasutamisest tuleb alljärgnevalt juttu.

``/exec` bug [veateate number|Otsingustring]`

  Selle skriptiga saab avada brauseri, et otsida määratud stringi või veateate numbrit KDE Bugzillas.

  Näide: brauseri avamiseks, et otsida veateadet number 123456

  ``/exec` bug 123456`

  Toimingu näide: sinu KDE Süsteemi seadistustes määratud vaikebrauser peaks avanema leheküljel http://bugs.kde.org/show_bug.cgi?id=123456

``/exec` cmd [käsureaargumendid]`

  Selle skriptiga saab lasta käsureaargumentide väljundi kirjutada aktiivsele kanalile.

  Näide: näitamaks kõigile aktiivsel kanalil, milline &konversation;i versioon on sul paigaldatud.

  ``/exec` cmd konversation --version | grep Konversation`

  Väljundi näide: Konversation: 1.2

  HOIATUS! Aktiivse kanali kaardil näevad kõik kogu käsu väljundit! Palun ole selle kasutamisel ettevaatlik.

``/exec` fortune`

  See skript käib välja juhusliku õnneküpsise.

  Näide: juhusliku õnneküpsise väljastamine aktiivsele kanalikaardile.

  ``/exec` fortune`

  Väljundi näide: Random Fortune: Never make any mistaeks. -- Anonymous, in a mail discussion about to a kernel bug report

``/exec` gauge [protsent]`

  See skript näitab lihtsat tekstipõhist edenemisriba määratud protsendiga.

  Näide: 50% edasi jõudnud edenemisriba näitamine aktiivsel kanalikaardil.

  ``/exec` gauge 50`

  Väljundi näide: Õlle manustamine [ | ] 50%

``/exec` kdeversion`

  Selle skriptiga saab anda käsu "kde4-config --version" väljundi.

  Näide: aktiivse kdeversioni väljund.

  ``/exec` kdeversion`

  Väljundi näide: Qt: 4.5.1 KDE: 4.2.85 (KDE 4.2.85 (KDE 4.3 Beta1)) kde4-config: 1.0

``/exec` mail [KMaili kaust]`

  Selle skriptiga saab näidata KMailis parajasti lugemata kirjade arvu ning kirjade koguarvu.

  Näide: väljundiks on lugemata kirjade arv sissetulevate kirjade kaustas.

  ``/exec` mail inbox`

  Väljundi näide: E-posti sisenevate kirjade kausta 800 kirjast on 30 lugemata

``/exec` media [audio|video|{mängija}]`

  See on "praegu kuulan" skript mitmesuguste meediamängijate tarbeks. Samuti on võimalik lasta seda teavet näidata ainult audio- või ainult videomängijate kohta, kasutades täiendavat argumenti audio või video. Lisaks võib määrata meediamängija, mille kohta teavet antakse.

  Toetatud on järgmised meediamängijad: Amarok (audio), JuK (audio), Noatun (audio, video), Kaffeine (video, audio), KMPlayer (video, audio), KPlayer (video, audio), KsCD (audio), kdetv (video), Yammi (audio), Audacious (audio), MPD (audio).

  Näide: parajasti Amarokis esitatava pala näitamine.

  ``/exec` media amarok`

  Väljundi näide: * kasutaja kuulab Bon Jovi pala You Give Love A Bad Name plaadilt Slippery When Wet [Amarok]

``/exec` sayclip [lisavõimalusena viivitus]`

  See skript väljastab aktiivsele kanalikaardile Klipperi sisu teatava viivitusega, mis on mõeldud kaitseks teabetulva eest.

  Näide: Klipperi sisu väljastamine ühesekundilise viivitusega.

  ``/exec` sayclip 1s`

  Väljundi näide: Konversation on täiega vaimustav!

``/exec` sysinfo`

  See skript väljastab teatavat üksikasjalikku teavet sinu süsteemi kohta, ühendades mitme käsu väljundi ja neid sobivalt vormindades.

  Näide: teatava teabe väljastamine sinu süsteemi kohta aktiivsele kanalikaardile.

  ``/exec` sysinfo`

  Väljundi näide: Sysinfo for 'user-desktop': Linux 2.6.28-12-generic running KDE 4.2.85 (KDE 4.2.85 (KDE 4.3 Beta1)), CPU: Intel(R) Core 2 Quad CPU Q9450 @ 2.66GHz at 2666 MHz (5333 bogomips), HD: 370/445GB, RAM: 1965/2012MB, 232 proc's, 98.15d up

``/exec` tinyurl [Lingi aadress]`

  See skript kasutab Tinyurl'i API-t, et muuta määratud link tinyurl'iks, mis saadetakse seejärel aktiivsele kanalikaardile.

  Näide: teistele lingi http://konversation.kde.org jagamine.

  ``/exec` tinyurl http://konversation.kde.org`

  Väljundi näide: http://tinyurl.com/n3pdum

``/exec` uptime`

  See skript väljastab käsu "uptime" tulemuse ja vormindab selle sobivalt.

  Näide: soovid näidata, et oled juba 98 päeva arvutit järjest sees hoidnud.

  ``/exec` uptime`

  Väljundi näide: Uptime: 98 days, 15 hours and 2 minutes

Kõigil neil skriptidel on olemas kindlaks määratud aliased. Käskude aliaste nägemiseks, lisamiseks, eemaldamiseks või muutmiseks vali &konversation;i seadistustedialoogis Käitumine Käskude aliased.

## Käskude seletused

### &konversation;i peaaken

#### Failimenüü

F2 Fail Serverite nimekiri

  Näitab serverite ja kanalite nimekirja.

F7 Fail Kiirühendus

  Avab kiirühenduse dialoogi serveriga ühendumiseks.

Fail Ühenda uuesti

  Loob uuesti ühenduse kõigi serveritega, millega see katkes võrguvea või mõne muu probleemi tõttu.

&Ctrl;J Fail Liitu kanaliga

  Avab dialoogi, kus saad määrata kanali nime, millega soovid liituda. Sama, mis käsk `/join `#kanalinimi`` kanali- või serverikaardil.

&Ctrl; &Shift;A Fail Globaalne eemalolek

  Muudab sinu hüüdnime oleku kõigil kanalitel eemalolevaks.

&Ctrl;Q Fail Välju

  Lõpetab &konversation;i töö.

#### Menüü Redigeerimine

&Ctrl;F Redigeerimine Otsi teksti...

  Otsib vajalikku teksti aktiivsel ekraanil.

F3 Redigeerimine Otsi järgmine

  Otsib uuesti vajalikku teksti aktiivsel ekraanil, kasutades varem määratud otsingustringi.

&Ctrl;L Redigeerimine Puhasta aken

  Puhastab aktiivse akna sisu.

&Ctrl; &Shift;L Redigeerimine Puhasta kõik aknad

  Puhastab kõigi akende sisu.

#### Menüü Lisamine

&Ctrl;K Lisamine &irc; värv...

  Vaata osa Värviliste sõnumite saatmine.

&Ctrl;R Lisamine Meelespidamisrida

  Vaata osa Kanali- ja päringulogide märkimine.

&Alt; &Shift;C Lisamine Erisümbol...

  Lisab erimärgi, näiteks klaviatuuril mitteleiduva tähe.

#### Menüü Järjehoidjad

&Ctrl;B Järjehoidjad Lisa järjehoidja

  Lisab aktiivse võrgu ja kanali järjehoidjatesse

Järjehoidjad Lisa kaardid järjehoidjatesse kataloogina...

  Lisab kõik kanalid uute menüükirjetena järjehoidjate menüü lõppu.

Järjehoidjad Uus järjehoidjate kataloog...

  Loob uue järjehoidjate kataloogi

Järjehoidjad Redigeeri järjehoidjaid

  Avab järjehoidjate redaktori

#### Menüü Seadistused

&Ctrl;H Aken Hüüdnimede nimekiri näitamine

  Peidab või toob nähtavale hüüdnimede paneeli kanalikaartidel.

&Ctrl;M Tööriistad Menüüriba näitamine

  Peidab menüüriba. Selle taasnägemiseks kasuta kiirklahvi &Ctrl;M.

Seadistused Tööriistariba näitamine

  Näitab või peidab tööriistariba.

Seadistused Olekuriba näitamine

  Peidab või näitab akna allservas asuva olekuriba.

F8 Seadistused Identiteedid...

  Avab identiteetide dialoogi oma identiteediinfo määramiseks.

Seadistused Kiirklahvide seadistamine

  Võimaldab muuta &konversation;i kiirklahve.

Seadistused Tööriistaribade seadistamine

  Võimaldab lisada nuppe &konversation;i tööriistaribale või neid sealt eemaldada.

Seadistused Märguannete seadistamine

  Avab märguannete seadistamise dialoogi.

Seadistused &konversation;i seadistamine

  Avab dialoogi Seadistused.

#### Menüü Aken

&Ctrl;, Aken Eelmine kaart

  Näitab järjekorras eelmist kaarti.

&Ctrl;. Aken Järgmine kaart

  Näitab järjekorras järgmist kaarti.

&Ctrl;W Aken Sulge kaart

  Sulgeb aktiivse kaardi. Kui see on kanal, lahkub kanalilt. Kui see on serveri teadete kaart, sulgeb kõik antud serveri avatud kanalid ja katkestab ühenduse serveriga.

F11 Aken Sulge kõik avatud päringud

  Sulgeb kõik privaatvestlused (päringud).

F4 Aken Jälgitavad hüüdnimed võrgus

  Näitab dialoogi Jälgitavad hüüdnimed võrgus. Vaata osa Võrgusviibijate jälgimine.

F6 Redigeerimine &url; püüdja

  Avab &url; püüdja dialoogi.

F9 Aken DCC olek

  Avab DCC oleku dialoogi teabega failiülekannete kohta.

Aken Uus konsool

  Avab terminaliakna. Avada võib nii mitu konsooliakent, kui süda lustib.

F5 Aken Kanalite nimekiri x jaoks

  Näitab serveris saadaolevate kanalite nimekirja.

&Ctrl;O Aken Ava x logifail

  Avab dialoogi aktiivse kaardi logiteadetega. Toimib ainult kanali, serveri teadete ja päringute kaartide korral. Logimine peab olema sisse lülitatud ( Seadistused Konversationi seadistamine Käitumine Logimine ).

#### Menüü Abi

&help.menu.documentation;

## Küsimused ja vastused

&reporting.bugs; &updating.documentation;

Tahaksin &konversation;i käivitades kohe ühenduda serveriga, aga mitte mõne konkreetse kanaliga. Kuidas seda teha?

Jäta dialoogis Serveri redigeerimine sektsioon Kanalid puutumata.

&konversation; ei saa ühegi serveriga ühendust. Milles asi?

Sellel võib olla mitu põhjust.

1. Kontrolli, et serveri nimi ja port on dialoogis Serveri lisamine korrektselt sisestatud.

2. Kontrolli kaardi Serveri sõnumid teateid. Kas seal on teateid mingitest vigadest? Kas server keeldus ühendusest vigase parooli tõttu? Kas server keeldus seepärast, et talle on vajalik IDENTD, aga sinu arvuti serveri IDENTD soovile ei vastanud? Kas oled märkinud SSL protokolli kasutamist lubava kasti, aga server ei toeta SSL-i?

3. Kui oled tulemüüri taga, kontrolli, et korrektsed pordid oleks ikka lubatud. &konversation; vajab tööks järgmisi porte:

   - Väljapoole TCP 6667 (või selle serveri port, millega ühendust soovid võtta)

   - Sissepoole TCP 113 (kui serverile on vajalik IDENTD)

   Rohkem infot &irc; ühenduse probleemide kohta annab irchelp.org.

Kui ma püüan valida käsku Aken Kanalite nimekiri , ei saa ma seda teha. Miks?

Aken Kanalite nimekiri on hall ja mittekasutatav, kui parajasti on avatud mingi kanaliväline kaart, näiteks Jälgitavad hüüdnimed võrgus. Et seda käsku valida, muuda aktiivseks mõne kanali või serveri kaart.

Kuidas panna &konversation; automaatselt märkima mind eemalolevaks pärast teatavat mitteaktiivsuse perioodi?

Automaatse eemaloleku sõnumeid saab seadistada igale identiteedile eraldi. Selleks vali Seadistused Identiteedid. Vali dialoogi ülaosas asuvast rippmenüüst identiteet, mille puhul soovid automaatse eemalolekuteate sisse lülitada, ning vali kaart Eemalolek. Märgi ära valik Automaatne eemalolek.

Kuidas vältida sisestusreal automaatse asendamise võimalust?

Kasuta kiirklahvi &Ctrl;&Enter; lihtsalt &Enter;i asemel, et vältida sisestusrea teksti parsimist ja automaatset asendamist vastavalt sellele, kuidas see on määratud seadistustedialoogis Käitumine Automaatne asendamine.

## Autorid ja litsents

&konversation;

Rakenduse autoriõigus 2002-2005: &konversation;i meeskond.

&konviwebsite;

Kaasautorid:

- Dario Abatianni eisfuchs@tigress.com

- Peter Simonsson psn@linux.se

- Christian Muehlhaeuser chris@chris.de

- John Tapsel john@geola.geo.uk

- Ismail Donmez ismail.donmez@boun.edu.tr

- Shintaro Matsuoka shin@shoegazed.org

- Gary Cramblitt garycramblitt@comcast.net

- Matthias Gierlings gismore@users.sourceforge.net

- &Alex.Zepeda; garbanzo@hooked.net

- Stanislav Karchebny berkus@users.sourceforge.net

- Mickael Marchand marchand@kde.org

Tänusõnad:

- Michael Goettsche michael.goettsche@kdemail.net

- Benjamin Meyer ben+konversation@kdemail.net

- Jacub Stachowski qbast@go2.pl

- Sabastian Sariego segfault@kde.cl

- Olivier Bedard www.konversation.org hosting

- Frauke Oster frauke@frsv.de

- Lucijan Busch lucijan@kde.org

- Sascha Cunz mail@sacu.de

- Steve Wollkind steve@njord.org

- Thomas Nagy thomas.nagy@eleve.emn.fr

- Tobias Olry tobias.olry@web.de

- Ruud Nabben r.nabben@gawab.com

Dokumentatsiooni autoriõigus © 2003-2005: Gary R. Cramblitt garycramblitt@comcast.net

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &konversation;i hankimine

&konversation;i uusima versiooni, sealhulgas lähtekoodi ja paigaldamise juhised, leiab &konversation;i koduleheküljelt.

### Nõuded

&konversation;i edukaks kasutamiseks on vajalik &kde; 4 või uuem ning internetiühendus. Kui kasutad &konversation;i tulemüüri taga asudes, vaata osa Küsimused ja vastused. Kui soovid kasutada SSL protokolli, on vajalik OpenSSL.

&documentation.index;